
I.- DISPOSICIONS GENERALS

1.- OBJECTE DE LA CONCESSIÓ

Constitueix l´objecte del present contracte la concessió demanial de l´ús de la coberta del Pavelló municipal d´esports per a la gestió, explotació i manteniment de la instal·lació fotovoltaica existent en aquesta coberta, propietat de l´Ajuntament de Sant Joan de les Abadesses,  per part del concessionari. 

A. Delimitació dels béns de domini públic objecte de concessió: 

L’ objecte de la present concessió té la qualificació jurídica de bé de domini públic i, com a tal, és inalienable, inembargable i imprescriptible. 

El domini públic que s´ocuparà ho serà amb la finalitat de dur a terme el manteniment, l’explotació i la gestió eficient de la planta solar fotovoltaica existent, promovent l'autoconsum col·lectiu i la participació ciutadana en projectes d'energies renovables. A més, contribueix a la descarbonització del sistema energètic local, en línia amb els objectius del Pla Nacional Integrat d’Energia i Clima (PNIEC) 2021-2030 i el Pla de Recuperació, Transformació i Resiliència (PRTR). Aquest espai correspon a: 

· La coberta del pavelló municipal d´esports situat al Carrer Bernat Saulet, 1-9 de Sant Joan de les Abadesses. És una finca propietat de l´Ajuntament de Sant Joan de les Abadesses amb referència cadastral  1465201DG4716N0001RD  i coordenades X441318.13; Y4676241,71,  amb una superfície total de 1.626 m2, dels quals són objecte de la present concessió 581 m2. Té la qualificació urbanística: 4.2 Equipament esportiu. 

	Denominació del projecte fotovoltaic
	AUTOCONSUM COL·LECTIU PAVELLÓ ESPORTIU MUNICIPAL

	Coordenades UTM
	X:42.233580  Y:2.285253

	Potència instal·lada (kWp)
	 56,1 KWp 

	Potència nominal (kWn)
	 50KWn 

	Lloc d’emplaçament de la Instal·lació
	Bernat Saulet 1-9
Sant Joan de les Abadesses
CP:17860

	Superfície que ocupa la Instal·lació
	 581m2



L’Ajuntament posarà a disposició del concessionari la instal.lació esmentada en el paràgraf anterior, mentre que el concessionari s´obliga a donar compliment a l´objectiu de la concessió i, especialment per la naturalesa del bé demanial, a garantir el seu bon estat i realitzar-ne un manteniment amb la diligència deguda, tot amb la finalitat de gestionar i explotar una instal.lació que augmenti la generació i autoconsum elèctric mitjançant plaques solars fotovoltaiques i, proporcionar els següents beneficis:

· Contribuir a la mitigació del canvi climàtic mitjançant la reducció d’emissions de CO2.
· Promoure l’autoconsum col·lectiu, permetent a la ciutadania accedir a energia renovable a preus competitius.
· Integrar ciutadans en situació de pobresa energètica, garantint el seu accés a energia assequible i sostenible.
· Facilitar la participació activa de la ciutadania en projectes d’energia renovable, enfortint el teixit social i comunitari.
· Augmentar el coneixement i la sensibilització sobre la importància de les energies renovables i la sostenibilitat mediambiental.

La concessió autoritzarà al seu titular a la gestió i explotació de les instal.lacions de plaques solars fotovoltaiques esmentades anteriorment amb les següents prestacions o particularitats: 

· Gestió i explotació de les instal.lacions per a la producció d´energia elèctrica fotovoltaica. 

· Manteniment i neteja dels espais objecte de concessió.  

B. Valor els béns objecte de la concessió: 

El valor de la part de la coberta del pavelló municipal d´esports que s´adjudicarà en règim de concessió és de 194.364,80 euros, dels quals 76.447,00 euros corresponen al valor de l´espai de domini públic ocupat a la coberta del pavelló municipal d´esports i 58.958,90 euros corresponen al valor de la instal.lació de les plaques fotovoltaiques. 

C. Divisió de l´objecte del contracte:

El present contracte no és susceptible de ser dividit en lots. La realització independent de les diverses prestacions compreses en l´objecte del contracte dificultaria la correcta execució del mateix des de punt de vista tècnic.  Atesa la naturalesa del contracte, no es procedeix a la divisió en lots. 

2.- NECESSITATS ADMINISTRATIVES A SATISFER I IDONEÏTAT DEL CONTRACTE

La finalitat d´aquesta concessió és la de promoure les iniciatives socials, mediambientals per tal d´obtenir un sistema energètic renovable i més democràtic, així com avançar en el procés de Transició Energètica impulsat per aquest Ajuntament per tal de disposar d´un model de consum final d´energia completament basat en l’eficiència i l´ús de recursos energètics renovables i locals, i com a conseqüència, un sistema no generador d´emissions de GEH. 

Segons l´article 6.1.j) de la Llei 24/2013, del sector elèctric, les comunitats energètiques són entitats jurídiques basades en la participació oberta i voluntària, autònomes i efectivament controlades per socis o membres que estan situats a les proximitats dels projectes d´energia renovables que siguin propietat d´aquestes entitats jurídiques i que aquestes hagin desenvolupat, ja siguin els socis o membres persones físiques, pimes i ens locals, i la finalitat primordial sigui proporcionar beneficis mediambientals, econòmics i socials als seus socis o membres de les zones locals on operen, en lloc de guanys financers. 

La participació de les comunitats energètiques, sense ànim de lucre i les seves sòcies en aquest procés de Transició Energètica ha de permetre l´empoderament ciutadà de cara a participar en aquesta transformació social, econòmica i ecològica on les persones sòcies consumidores, esdevingudes “prosumidores”, és a dir, productores i consumidores, passen a situar-se com a protagonistes centrals d´aquest nou model energètic. Com a conseqüència de tot plegat, aquests socis i sòcies han de rebre, per mitjà de la cooperativa, serveis assequibles per a tothom de major qualitat, menors cost i altra fiabilitat i seguretat, tot gaudint d´un entorn més net i sostenible. 

Per tant, l´empresa adjudicatària de la present concessió demanial haurà de ser una Comunitat energètica local, que tingui com a finalitat, entre d´altres, l´explotació i manteniment de centrals generadores d´energia renovable per l´autoconsum compartit. 

Aquests Comunitat Energètica permetrà als seus socis i sòcies i/o membres, consumir energia verda i de proximitat. 

Per l´exposat, es considera convenient que s´atorgui una concessió de l’ús privatiu de la instal.lació fotovoltaica instal·lada en la coberta del Pavelló municipal d’esports, a comunitats energètiques sense ànim de lucre en les que els seus socis i sòcies siguin titulars de subministrament elèctric en un edifici situat en un radi de 2.000 metres de la zona de la instal.lació de les plaques fotovoltaiques. 

[bookmark: _Hlk37241898]3.-  RÈGIM JURÍDIC DE LA CONCESSIÓ

La naturalesa de la relació jurídica que vincularà l´adjudicatari amb l´Ajuntament de Sant Joan de les Abadesses serà la d´una concessió administrativa de domini públic, per la qual l´Ajuntament concedeix a l´adjudicatari l’ús privatiu de la instal.lació fotovoltaica instal·lada en la coberta del Pavelló municipal d’esports, per la seva condició de béns de domini públic,  per a l´ús de generació i producció d´energia elèctrica d´autoconsum. 

De conformitat al que preveu l´art. 9.1 LCSP, les concessió sobre béns de domini públic queden excloses del seu àmbit a d´aplicació, i es regularan per la seva legislació específica excepte que expressament es declari d´aplicació les prescripcions de la Llei de contractes del sector públic. 

Aquesta concessió es regirà per la normativa següent: 

· Llei 33/2003, de 3 de novembre, de patrimoni de les Administracions Públiques. 
· Llei 7/1985, de 2 d´abril, reguladora de les Bases del règim local. 
· Decret 336/1988, de 17 d´octubre, pel qual s´aprova el reglament de patrimoni de les entitats locals. 
· Llei 9/2017, de 8 de novembre, de Contractes del sector públic (LCSP). 
· Decret Legislatiu 2/2003, de 28 d´abril, pel qual s´aprova el Text refós de la Llei municipal i de règim local de Catalunya. 
· Decret 179/1995, de 13 de juny, pel qual s´aprova el reglament d´obres, activitats i serveis dels ens locals. 
· Llei orgànica 3/2018, de 5 de desembre, de protecció de dades personals i garantia dels drets digitals. 
· Supletòriament s´aplicaran les restants normes de dret administratiu i, en el seu defecte les normes de dret privat. 
· Llei 24/2013, del 26 de desembre, del Sector Elèctric.
· Directiva UE 2018/2001, de l'11 de desembre, de foment d'ús d'energia procedent de fonts renovables.
· Reial decret 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica.
· Directiva UE 2019/944, de 5 de juny, sobre normes comunes per al mercat interior de l’electricitat.
· Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, fomentant les comunitats energètiques locals.
· Reial decret 477/2021, de 29 de juny, pel qual es regula la concessió directa d'ajuts a projectes singulars d'entitats locals que afavoreixen el pas a una economia baixa en carboni.

Els participants reconeixen i admeten la naturalesa administrativa d’aquesta contractació i es sotmeten a la jurisdicció que correspongui a l'Ajuntament de Sant Joan de les Abadesses i renuncien a qualsevol fur o privilegi que els pugui afectar. Igual criteri s'estableix pel/la concessionari/a per a la substanciació de totes les incidències que puguin sorgir a conseqüència del compliment del contracte o de la seva interpretació.

L'Ajuntament ostenta la prerrogativa d'interpretar el contracte i resoldre els dubtes que ofereixi el seu compliment, sens perjudici de l'obligada audiència al/la concessionari/a. 

[bookmark: _Hlk37081621]El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les. 

De conformitat al previst a l´art. 61 del Decret 336/1988, de 17 d´octubre, pel qual s´aprova el reglament de patrimoni dels ens locals, la concessió s´atorga salvant el dret de propietat i sense perjudici d´altre. 

4.- PRINCIPI DE RISC  I VENTURA 

[bookmark: _Hlk178073726]La concessió s´atorga a risc i ventura del concessionari, que assumeix totes les responsabilitats civils, mercantils, administratives, fiscals, laborals i de qualsevol altre naturalesa. 

Tampoc podrà exigir de l´Administració per cap circumstàncies que aquesta assumeixi total o parcialment l´eventual dèficit en els resultats de l´activitat. 

5.- TRAMITACIÓ DE L´EXPEDIENT I PROCEDIMENT D´ADJUDICACIÓ 

De conformitat amb el que preveu l´art. 60.2 del Decret 336/1988, de 17 d´octubre, pel qual s´aprova el Reglament de patrimoni de les entitats locals, les concessions han d´adjudicar-se mitjançant concurs d’acord amb el que preveuen els arts. 60 i següents del mateix text legal i amb la Llei de contracte del sector públic. 

L’adjudicació es tramitarà mitjançant procediment obert, utilitzant una pluralitat de criteris d´adjudicació atenent a la valoració de les proposicions i la determinació de l´oferta més avantatjosa, atenent a diversos criteris d´adjudicació vinculats a l´objecte del contracte. 

L’anunci de licitació, de conformitat amb el que disposa l´art. 135 LCSP, es publicarà al Perfil de contractant de l´Ajuntament de Sant Joan de les Abadesses. 

Des del dia de la publicació de l´anunci de la licitació al Perfil del contractant de l´Ajuntament de Sant Joan de les Abadesses, les empreses interessades podran obtenir la documentació necessària, tant tècnica com administrativa, a través del propi Perfil del contractant a la pàgina web que s´indica a continuació: https://contractaciopublica.cat/ca/inici

En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà en 5 dies el termini de presentació publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta.

L´òrgan de contractació del present contracte és el Plenari Municipal. 

6.- DURADA DE LA CONCESSIÓ 

El termini de la concessió serà de 25 anys computats a partir de la formalització del contracte de concessió. Aquest termini no és susceptible de pròrroga.

Al finalitzar el període de la concessió, les instal.lacions i les plaques fotovoltaiques revertiran a l´Ajuntament de Sant Joan de les Abadesses que s´entregaran en bon estat de conservació i lliure de qualsevol càrrega o gravamen.

L’ Ajuntament de Sant Joan de les Abadesses es reserva el dret a rescatar la concessió abans dels eu venciment, si hi hagués circumstàncies sobrevingudes d´interès públic que així ho justifiquessin. A excepció que el rescat estigués basat en motius imputables al concessionària, es procedirà a la indemnització dels danys i perjudicis, d´acord amb la normativa vigent en la matèria. En el cas que sigui l’ Ajuntament qui aprovi el rescat, el concessionari es compromet a abandonar el bé de domini públic en el termini de tres mesos a comptar de la notificació de l´acord municipal corresponent. De no fer-ho així, el concessionari perdria automàticament la possibilitat del dret de rescabalament i indemnització establerts en aquesta clàusula. 

[bookmark: _Hlk37242041]7.- CÀNON DE LA CONCESSIÓ

El/la concessionari/a satisfarà a l’Ajuntament de Sant Joan de les Abadesses un cànon anual.

El cànon anual de la concessió està format per dues parts:

a.1)  Cessió del 8,9% de la producció energètica de la instal·lació fins arribar a 918,37 euros/anuals (segons preu de l’energia contractada per l’Ajuntament en els equipaments vinculats). Es preveu un seguiment anual en funció del preu mig real de l’energia d’aquella anualitat a través d'un informe tècnic extern. Segons l'evolució dels preus i l'estalvi efectiu aconseguit es podrà variar el percentatge de cessió si aquest sobrepassa o no arriba a la quantitat anual establerta o bé acordar una compensació del saldo en els següents anys (per quantitats més petites de 100 euros anuals es genera una bossa a regularitzar en els següents anys).

Aquesta part fixe del cànon es calcula en funció de l´amortització del cost de la inversió assumida per l´Ajuntament en la instal·lació de les plaques fotovoltaiques durant el període de vigència de la concessió, és a dir, 25 anys.

a.2) Cessió d’un 8,9% addicional de la producció energètica de la instal·lació dedicada a donar proveïment a famílies amb vulnerabilitat energètica, d´acord amb els informes de Serveis Socials o entitats. En cas de no tenir prou famílies aquesta energia podrà ser utilitzada per l´Ajuntament de Sant Joan de les Abadesses d´acord amb les seves necessitats.

Aquesta cessió de la producció energètica podrà ser millorada a l´alça d´acord amb el previst a la clàusula quinzena del present PCAP i tindrà la condició de cànon, com a part variable. 

8.- FUNCIONAMENT DE LA INSTAL.LACIÓ I DEL SERVEI 

L’accés als espais que són objecte de la concessió estarà restringit a les persones que la Comunitat energètica adjudicatària identifiqui i permeti, amb els límits establerts en aquest plec i per part del titular i concessionari de l´equipament. Aquest accés restringit pot ser modificat per mutu acord entre l´Ajuntament i els gestors de la Comunitat energètica. 

9.- PLATAFORMA DE GESTIÓ D´AUTOCONSUM 

L'entitat adjudicatària haurà d'implementar i mantenir en funcionament una plataforma de gestió d'autoconsum que permeti la monitorització, control i gestió eficient de l'energia generada i consumida per la instal·lació fotovoltaica.

La plataforma de gestió d'autoconsum haurà d'incloure, com a mínim, les següents funcionalitats:

a) Monitorització en temps real: Capacitat per a monitoritzar en temps real la producció d'energia, el consum i els excedents.

b) Gestió de persones usuàries: Eines per a la gestió dels autoconsumidors, incloent l'alta, baixa i modificació d'usuaris.

c) Portal de persona usuària: Accés individual per a cada autoconsumidor, permetent la visualització del seu consum, producció i dades històriques.

d) Distribució d'energia: Algoritmes per a la distribució equitativa de l'energia generada entre els autoconsumidors.

e) Informes i estadístiques: Generació d'informes periòdics i estadístiques sobre la producció i el consum d'energia, accessibles tant per als gestors com per als autoconsumidors.

f) Alertes i notificacions: Sistema d'alertes i notificacions per a informar sobre incidències, manteniment programat i canvis en la producció o consum d'energia.

La plataforma haurà de complir amb els següents requisits tècnics per garantir la seva eficàcia i seguretat:

a) Compatibilitat: La plataforma haurà de ser compatible amb els sistemes de mesura i control de la instal·lació fotovoltaica.

b) Seguretat: Implementació de mesures de seguretat per protegir les dades i garantir la privacitat dels usuaris, incloent-hi xifrat de dades i autenticació d'usuaris.

c) Escalabilitat: Capacitat de la plataforma per adaptar-se a un augment en el nombre d'autoconsumidors o en la capacitat de generació.
 
d) Interoperabilitat: Possibilitat d'integrar-se amb altres sistemes i plataformes de gestió energètica que l'Ajuntament o els autoconsumidors puguin utilitzar.

e) Fiabilitat: Alta disponibilitat i resiliència, minimitzant temps d'inactivitat i assegurant la continuïtat del servei.

L'entitat adjudicatària haurà de presentar una declaració responsable en la qual es comprometi a contractar i posar en funcionament la plataforma de gestió d'autoconsum en un termini màxim de 3 mesos a comptar des de la formalització de la contracte. 

L’entitat adjudicatària haurà de demostrar que la plataforma de gestió d'autoconsum està completament operativa i compleix amb els requisits establerts. Podrà acreditar-se a través d'un informe de proves realitzades o mitjançant la certificació del proveïdor de la plataforma, acreditant que la mateixa compleix amb els requisits tècnics i està llesta per a la seva operació.
Així mateix, s'haurà de proporcionar una còpia a l'Ajuntament del contracte amb el proveïdor de la plataforma de gestió d'autoconsum, detallant les funcionalitats i serveis que es proporcionaran.
L'entitat adjudicatària haurà de proporcionar accés a la plataforma a totes les persones autoconsumidores i formar-les en la seva utilització, amb assignació de credencials d'accés individual.
L'entitat adjudicatària serà responsable d'assegurar el suport i manteniment continu de la plataforma de gestió d'autoconsum, garantint el seu correcte funcionament durant tot el període de cessió.
L'adjudicatària haurà de garantir que la plataforma es mantingui actualitzada amb les últimes tecnologies i millores funcionals disponibles. Haurà de comptar amb un procediment clar i eficient per a la resolució d'incidències relacionades amb la plataforma de gestió d'autoconsum.
L'Ajuntament realitzarà avaluacions periòdiques per monitoritzar el rendiment i l'eficàcia de la plataforma de gestió d'autoconsum.
10.- GARANTIA PROVISIONAL I DEFINITIVA 

Garantia provisional

No s´exigeix garantia provisional de conformitat amb el que estableix l´art. 106.1 LCSP. 

Garantia Definitiva

No s´exigeix garantia definitiva de conformitat amb el que estableix l´art. 107.1 LCSP.

11.- PERFIL DE CONTRACTANT

Per consultar els plecs i la resta de documents relacionats amb la present contractació, així com la composició de la Mesa de Contractació s’ha d’accedir al Perfil de contractant de l´Ajuntament de Sant Joan de les Abadesses a l´adreça següent:

https://contractaciopublica.cat/ca/inici

D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació. Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

12.-  NOTIFICACIONS I ÚS DE MITJANS ELECTRÒNICS

D’acord amb la Disposició addicional setzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics, i es dirigiran a l’adreça de correu electrònic que l’empresa hagi indicat.

Les notificacions electròniques s´entendran rebutjades a tots els efectes si, un cop s´ha acreditat la seva posada a disposició, han transcorregut deu dies naturals sense que s´hagi accedit al seu contingut. 

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el DEUC, d’acord amb el que s’indica en la clàusula onzena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

A més, les empreses licitadores també es poden donar d’alta en el Perfil del licitador, prèvia l’autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit.

Certificats digitals:

D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres.

13.-  APTITUD PER A CONTRACTAR

Estan facultats per subscriure aquest contracte les Comunitats energètiques que compleixin els requisits següents:

· Comunitats energètiques sense ànim de lucre, de conformitat al previst en l’article 6.1.j de la Llei 24/2013 del sector elèctric.

· Que com a mínim, la Comunitat energètica, estigui formada per 40 socis més un mínim de 10 persones en situació de vulnerabilitat o pobresa energètica. L’ Ajuntament proporcionarà a la Comunitat energètica les dades de les 10 persones seleccionades per a participar a la Comunitat com a persones en situació de vulnerabilitat o pobresa energètica, de conformitat amb l´informe que haurà d´emetre el Consorci de Benestar Social del Ripollès o qualsevol altre organisme competent. 

· Que la Comunitat energètica estigui inscrita en algun registre oficial en qualsevol de les formes que permeti (Associació, Fundació, Cooperativa o alguna altre forma jurídica).

· Que l’objecte d’aquest contracte estigui inclòs en l’objecte social dels estatuts d’aquestes comunitats energètiques.

· No estigui incursa en cap de les prohibicions de contractar que es recullen a I’ article 71 LCSP, la qual cosa poden acreditar per qualsevol dels mitjans establerts en l’article 85 de la LCSP.

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir durant tota la vigència del contracte.

14.-  DISPOSICIÓ I ADSCRIPCIÓ DE MITJANS

L’entitat adjudicatària de la concessió ha d'adscriure, d’acord amb l’art. 76.2 LCSP, per l'execució d'aquest contracte, els mitjans personals i materials necessaris per dur a terme les prestacions a la instal·lació que se cedeix per part de l’Ajuntament, així com per la gestió, explotació i manteniment de la instal·lació fotovoltaica comunitària.

Aquests mitjans hauran de ser mantinguts per l'entitat concessionària durant tot el temps de durada d'aquesta concessió. El seu incompliment podrà ser causa de resolució de la concessió o d'imposició de penalitats.

15.-  PRESENTACIÓ DE PROPOSICIONS

Les empreses licitadores han de presentar la documentació que conformin les seves ofertes en 3 SOBRES, en el termini màxim de 26 dies naturals a comptar des del dia següent a la publicació de l’anunci de contractació en el Perfil de Contractant, mitjançant  l’eina  Sobre  Digital,  integrada  a  la  Plataforma de Serveis de Contractació Pública de Catalunya, accessible en el Perfil de Contractant de l’Ajuntament de Sant Joan de les Abadesses, indicat a la clàusula onzena. 

Les proposicions que no es presentin per mitjans electrònics, en la forma que determina aquest plec, seran excloses.

La utilització d’aquesta eina suposa:

· La presentació d’ofertes de forma telemàtica pel licitador.
· La custòdia electrònica de les ofertes pel sistema.
· L’obertura i l’avaluació de la documentació mitjançant la referida plataforma, garantint que no s’accedeix al contingut de les ofertes abans de la finalització del termini de presentació d’ofertes.

Un cop accedeixin a l’eina web de sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta. 

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les utilitzades per enviar correus electrònics relacionats amb l’ús de l’eina de Sobre Digital, han de ser les mateixes que les que designin per a rebre els avisos de notificacions i comunicacions mitjançant l’e-NOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui.

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes. 

Es podrà demanar a les empreses licitadores que introdueixin la paraula clau 24 hores després de finalitzat el termini de presentació d’ofertes i, en tot cas, l’han d’introduir dins del termini establert abans de l’obertura del primer sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa.

Podeu trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, a l’adreça web següent:

https://contractaciopublica.gencat.cat/ecofin_sobre/AppJava/views/ajuda/empreses/index.xhtml

D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada. 

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública, a l’adreça web següent:

https://contractaciopublica.gencat.cat/ecofin_sobre/AppJava/views/ajuda/empreses/ind ex.xhtml

D’ altra banda, el format de documents electrònics admissibles en aquesta licitació és el format PDF. En cas de ser necessària la compressió de documents, ja sigui degut al seu pes com per la necessitat d’aportar diferents documents en un sol fitxer, el format de presentació serà el format .rar o .zip, en tant que aquests formats són d’ampli ús, fàcil accés i no discriminatori i garanteixen la lliure i plena accessibilitat per l’òrgan de contractació, el òrgans de fiscalització i control, els òrgans jurisdiccionals i els interessats.

D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

Les persones interessades podran dirigir-se a l’òrgan de contractació per sol·licitar informació addicional sobre els plecs de condicions i la documentació complementària, així com també, per sol·licitar aclariments del que estableixen els plecs o la resta de documentació. 

Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes comportarà la inadmissió de totes les propostes per ella subscrites.

Les ofertes hauran de tenir una validesa mínima d’1 mes si només es té en compte el preu, o de 3 mesos, si es tenen en compte altres criteris, comptats a partir de la data d’obertura de les proposicions. Passat aquest termini o aquell superior indicat per cada licitador en la seva proposta, sense que l’Ajuntament de Sant Joan de les Abadesses hagi acordat l’adjudicació del contracte o la resolució del procediment en un altre sentit els licitadors admesos al procediment tindran dret a retirar la seva proposta i, a que els hi sigui retornada la garantia provisional, si existeix, sempre i quan ho sol·licitin així per escrit a l’Ajuntament de Sant Joan de les Abadesses. Les proposicions que no siguin retirades s’entendran vàlides i vinculants per al licitador a tots els efectes previstos en aquest Plec de Clàusules Administratives Particulars.

Una vegada lliurada o tramesa la documentació no pot ser retirada, llevat que concorri causa justificada.

Contingut de les proposicions

L’oferta electrònica i qualsevol documents que l’acompanyi hauran d’estar signats digitalment, pels representants legals de les empreses.

La persona o persones que signin l’oferta ha de ser la persona o una de les persones signants de la declaracions responsable.

A l’interior del sobre hi constarà la documentació següent:


SOBRE A. DOCUMENTACIÓ GENERAL DE COMPLIMENT DELS REQUISITS PREVIS


1.- Declaració responsable

Declaració responsable de compliment de les condicions establertes legalment per a contractar amb el sector públic, d’acord amb el model que consta com Annex 1 al PCAP.

2.- Declaració sobre el tractament de dades de caràcter personal

Declaració en relació a les garanties en el tractament de dades de caràcter personal, que s’adjunta com a model que consta com Annex 2 al PCAP.



SOBRE B. DOCUMENTACIÓ PONDERABLE A TRAVÉS D’ UN JUDICI DE VALOR 


Contindrà la memòria, signada electrònicament, relativa als criteris d’adjudicació que depenguin d’un judici de valor, relacionada a la clàusula 15 del PCAP.

ADVERTÈNCIA: No es pot incloure informació relativa a criteris avaluables a través de criteris automàtics. L’incompliment d’aquesta obligació implica l’exclusió de la licitació.


SOBRE C. OFERTA ECONÒMICA I DOCUMENTACIÓ AVALUABLE DE FORMA AUTOMÀTICA 

Contindrà la proposició, signada electrònicament, relativa als criteris d’adjudicació avaluables de forma automàtica, d’acord amb el model que consta com a Annex 3 al PCAP.

16.-  CRITERIS D´ADJUDICACIÓ

L’adjudicació d’aquest contracte es realitzarà mitjançant una pluralitat de criteris que permetran determinar quina és la millor proposició relació qualitat-preu. 

La puntuació màxima a obtenir per la suma dels valors obtinguts en cada un dels criteris és de 100 punts, d’acord amb la ponderació que es detalla per a cadascun d’aquests.

1. Criteris de valoració automàtica (Màxim 60 punts) 

a) Oferta econòmica (fins a 35 punts)

En aquest sentit els licitadors podran millorar el cànon a abonar a l’Ajuntament, previst en la clàusula 7 del PCAP, addicionant a la part fixe del cànon una part variable i que es puntuarà de la forma següent:


	% Cessió addicional
	kWp equivalents
	Punts

	Cessió a l’Ajuntament de Sant Joan de les Abadesses d’un 17,8% de la producció energètica i cessió per a 10 famílies en situació de vulnerabilitat o pobresa energètica
	
10

	0

	Cessió a l’Ajuntament de Sant Joan de les Abadesses d’un 19,56% addicional de la producció energètica 
	11
	15

	Cessió a l’Ajuntament de Sant Joan de les Abadesses d’un 21,34% addicional de la producció energètica 
	12
	20

	Cessió a l’Ajuntament de Sant Joan de les Abadesses d’un 23,12% addicional de la producció energètica 
	13
	25

	Cessió a l’Ajuntament de Sant Joan de les Abadesses d’un 24,9% addicional de la producció energètica 
	14
	30

	Cessió a l’Ajuntament de Sant Joan de les Abadesses d’un 26,68% addicional de la producció energètica 
	15
	35



b) Altres criteris de valoració automàtics ( Màxim 25 punts) 
Es puntuarà el màxim de socis i/o membres que formin part de la Comunitat energètica que siguin titulars de subministrament elèctric en una edificació situada dins del radi de 2.000 metres a la zona d’instal·lació de les plaques fotovoltaiques, d’acord amb la ponderació següent:

	Fins a 40 socis, 
	0 punts

	De 41 a 45 socis
	5 punts

	De 46 a 50 socis, 
	10 punts

	De 51 a 55 socis, 
	15 punts

	De 56 a 60 socis, 
	20 punts

	Més de 60 socis, 
	25 punts



Aquest extrem s’acreditarà en el moment de presentar la documentació prèvia a l’adjudicació, de conformitat al previst en la clàusula 16 del PCAP.

2. Criteris de valoració a través d´un judici de valor ( Màxim 40 punts) 

a) Els licitadors hauran de presentar una Pla de gestió, manteniment i millores de la instal.lació fotovoltaica objecte de concessió. Aquesta proposta tècnica serà avaluada en base als criteris que s´indiquen a continuació, amb un màxim de 25 punts: 

· Es tindrà en compte la claredat, detall i coherència del pla de gestió, incloent l’organització de l’equip de treball, la distribució de responsabilitats i els procediments operatius.

· Es tindrà en compte el pla de manteniment preventiu i correctiu, així com la capacitat de garantir l’operativitat i eficiència de la instal·lació al llarg del temps.

b) Experiència professional: 

Es valorarà l´experiència i la capacitat demostrada en projectes similars de conformitat amb els següents criteris, amb un màxim de 15 punts: 

· Es valorarà la capacitat tècnica de l'equip, incloent-hi la formació i certificacions del personal, així com la disponibilitat de recursos i tecnologies.

· Es valorarà la pertinença a xarxes o federacions de comunitats energètiques.

· Es consideraran les referències de projectes anteriors i qualsevol certificació o reconeixement obtingut pel licitador en l'àmbit de les energies renovables.

La puntuació màxima total dels criteris avaluable segons judici de valor és de fins 40 punts.

La major puntuació l’obtindrà aquell licitador que presenti un nivell de concreció, coherència, nivell de detall i vinculació amb el municipi més elevat. El licitador haurà de presentar la documentació que justifiqui la seva memòria.

Aquesta documentació s’haurà de lliurar en format PDF i tindrà una extensió màxima de 10 pàgines DIN-A4, amb tipus de lletra Arial 12.

En tot cas, l’Ajuntament de Sant Joan de les Abadesses es reserva la facultat d’adjudicar el contracte a qui reuneixi, al seu entendre, les condicions més avantatjoses en relació qualitat-preu d’acord amb el criteri assenyalat o a declarar-lo desert en els termes d’allò que disposa l’article 150.3 LCSP.

17.-  MESA DE CONTRACTACIÓ, OBERTURA DE PROPOSICIONS, VALORACIÓ OFERTES I REQUERIMENT DE DOCUMENTACIÓ PRÈVIA A L´ADJUDICACIÓ

La Mesa de contractació queda integrada pels membres següents de conformitat amb el que estableix la Disposició addicional segona LCSP:

President:

· Titular: Sr. Francesc Xavier Masdeu, enginyer municipal de l´Ajuntament de Sant Joan de les Abadesses.
· Suplent: Sr. Miquel Grifell i Suàrez, aparellador municipal de l´Ajuntament de Sant Joan de les Abadesses

Vocals: 

· Titular: Sra. Montse Piña Reche, funcionària de l´Ajuntament de Sant Joan de les Abadesses.
· Suplent: Sra. Susanna Faúndez, funcionària de l´Ajuntament de Sant Joan de les Abadesses.

· Titular: Sra. Anna  Fernàndez i Olivares, funcionària de l´Ajuntament de Sant Joan de les Abadesses. 
· Suplent: Sra. Dolors Vergés i Carrera, treballadora de l´Ajuntament de Sant Joan de les Abadesses.

Secretari/a: 

· Titular: Sra. Raquel Costa Iglesias, secretària-interventora de l´Ajuntament de Sant Joan de les Abadesses.
· Suplent: Sra. Anna Batlle i Cuadrado, funcionària de de l´Ajuntament de Sant Joan de les Abadesses.

L’obertura dels sobres es farà a través de la plataforma electrònica e-licita. En conseqüència l’obertura del sobre no es farà en acte públic, ja que en el procediment de licitació s’utilitzen, exclusivament, mitjans electrònics amb el que es permet acreditar fefaentment el moment de l’obertura dels sobres i el secret de la informació que s’hi contingui.

La Mesa de contractació, que actuarà com a òrgan de contractació fins que s’elevi la proposta d’adjudicació al Plenari Municipal, es constituirà en el termini màxim de 20 dies naturals des de la data de finalització del termini de presentació de proposicions, en el lloc, data i hora assenyalats a l’anunci que es publicarà al perfil del contractant de l’ajuntament, i procedirà a l’obertura del SOBRE A, examinant i qualificant prèviament la validesa formal dels documents continguts al sobre, així com també l’acreditació del compliment dels requisits previs.

Si s'observen defectes o omissions esmenables en la documentació acreditativa del compliment dels requisits previs, de conformitat amb el previst a l’article 141.2 de la LCSP, si s’estima convenient, s’atorgarà un termini de tres dies hàbils per a esmenar- los. La manca d'esmena en el termini atorgat serà causa d'exclusió del procediment obert. Serà causa d’exclusió de la licitació la manca de presentació d’algun dels documents que s’han d’incloure al sobre, llevat que sigui considerat esmenable per la Mesa de Contractació.

En el cas que existeixin errors no esmenables, o que tenint aquest caràcter no hagin estat esmenats, o, d'altre mode, resultés que hi hagués licitadors que no reuneixen els requisits de personalitat, capacitat o solvència, la Mesa de Contractació determinarà la seva exclusió del procediment.

A continuació o, en el seu cas, el dia i hora que assenyali la Mesa de Contractació, una vegada esgotats els terminis atorgats per esmenar la documentació del sobre A, farà pública la relació de licitadors admesos i els exclosos i la causa d’exclusió

En el mateix acte, procedirà a l’obertura del SOBRE B que conté la documentació relativa als criteris quina qualificació depèn d’un judici de valor, i, en el seu cas, es sol·licitaran els informes tècnics que es considerin necessaris per tal que la mesa pugui avaluar, ponderar i puntuar, les proposicions, en el termini màxim de 10 dies hàbils.

La puntuació obtinguda es donarà a conèixer en l’acte d’obertura del Sobre C.

Quedaran excloses de la licitació, les propostes que hagin presentat dins del sobre A i B dades econòmiques, ja sigui en relació amb l’oferta econòmica del licitador així com amb la resta de criteris avaluables de forma automàtica, que permetin conèixer el contingut del sobre C.

En el mateix acte, o en el dia i hora que acordi la Mesa, es procedirà a l’obertura del SOBRE C de les propostes admeses, corresponent als criteris quantificables automàticament.

La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

En aquest acte la Mesa de Contractació podrà excloure les proposicions que no s'ajustin a les bases explicitades en aquest plec. No obstant, quedaran excloses de la licitació les propostes:

· Incompletes per manca d’alguna de les dades que s’han d’ofertar.

· Que no guardin concordança amb la documentació lliurada i admesa, modifiquin substancialment el model establert o comportin error manifest en l’import de la proposició o quan el licitador reconegui error o inconsistència en la proposició que la faci inviable. 

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració.

En casos d’empat en les puntuacions obtingudes per les ofertes de les empreses licitadores, tindrà preferència en l’adjudicació del contracte, les ofertes presentades per aquelles empreses que acreditin com a mínim un dels següents extrems:

· Disposar en la seva plantilla d’un nombre de treballadors amb discapacitat superior al 2%, o bé que hagin adoptat alguna de les mesures alternatives previstes a l’article 2 del Reial decret 364/2005, de 8 d’abril.

· Disposar d’un pla d’igualtat d’oportunitats entre les dones i els homes.

· Haver creat en els darrers anys oportunitats d’ocupació per a persones en situació d’exclusió social o en greu risc d’arribar-hi, que estiguin desocupades i tinguin dificultats importants per a integrar-se en el mercat de treball ordinari.

En cas de persistir l’empat, la situació de desempat es resoldrà mitjançant sorteig que es durà a terme en acte públic, prèvia la preceptiva convocatòria.

Un cop valorades les ofertes, la Mesa de Contractació, amb els informes complementaris que en el seu cas estimi oportú sol·licitar, classificarà les ofertes admeses i no considerades desproporcionades per ordre decreixent de puntuació, i elevarà a l’Òrgan de Contractació la corresponent proposta de classificació i adjudicació o, en el seu cas, la de declarar deserta la licitació quan no existeixi cap oferta que sigui admissible.

Per a realitzar aquesta classificació, la mesa tindrà en compte els criteris d’adjudicació assenyalats en la clàusula quinzena del PCAP.

La proposta d'adjudicació no crea cap tipus de dret a favor del licitador proposat davant l’Ajuntament, mentre no s'hagi realitzat I' adjudicació per I‘ òrgan de contractació competent i s'hagi perfeccionat el contracte.

El licitador proposat com adjudicatari, abans de l’adjudicació, dins el termini de deu dies hàbils a comptar des del següent a aquell en què hagués rebut el requeriment, haurà de presentar la documentació justificativa a què es fa esment a continuació: 

a) Documentació que acrediti la personalitat de l´empresari: 

· Mitjançant DNI o document que el substitueixi. 

· Quan no actuï en nom propi o es tracta de societat o persona jurídica, a més del seu DNI, haurà d´aportar l´escriptura de nomenament de càrrec social o bé el poder notarial per representar a la persona o entitat, i l'escriptura de constitució o d’adaptació, si escau, de la societat o entitat i/o aquella en què consti el darrer objecte social vigent, en el que hauran d’estar compreses les prestacions objecte del contracte.

· Les empreses no espanyoles d’Estats membres de la Unió Europea o dels Estats signataris de l’acord sobre l’Espai Econòmic Europeu hauran d’acreditar la seva capacitat d’obrar, en els termes d’allò que disposen els articles 67 i 84 de la LCSP, mitjançant la inscripció en els registres comercials o professionals que s’estableixen a l’annex I del RGLCAP.

· La capacitat d’obrar de la resta de les empreses estrangeres s’acreditarà de conformitat amb el que disposen els articles 68 i 84 de la LCSP.

b) Certificats acreditatius de trobar-se al corrent del compliment de les seves obligacions tributàries i amb la Seguretat Social.

c) Alta de l’Impost d’Activitats Econòmiques i darrer rebut pagat o declaració responsable d’estar exempt de pagament.

d) La documentació que acrediti la solvència econòmica i financera i tècnica o professional, així com l’habilitació empresarial/ professional (inscripció en el Registre d’Empreses Acreditades) si s’escau.

e) Documentació acreditativa del compliment dels criteris d’adjudicació relatiu al número de socis que siguin titulars de subministrament elèctric en una edificació situada dins del radi de 2000m a la zona d’instal·lació de les plaques fotovoltaiques.

f) Si s’escau, compromís al qual es refereix l’article 75.2 de la LCSP 2017 en el cas que el licitador recorri a les capacitats d’altres entitats pel que fa als criteris relatius a la solvència econòmica i financera.

g) Si s’escau, documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.

h) Acreditació de la constitució de la garantia definitiva.

Caldrà que la documentació que acrediti la representació i les facultats del licitador sigui validada per l’Ajuntament de Sant Joan de les Abadesses. 

De no completar-se adequadament el requeriment en el termini assenyalat, s’entendrà que el licitador ha retirat la seva oferta, i se li exigirà l’import del 3% del pressupost base de licitació, IVA exclòs, en concepte de penalitat, i es procedirà, a continuació, a requerir la mateixa documentació al licitador següent per I 'ordre en el que hagin quedat classificades les ofertes.

Un cop aportada la documentació, si s’observa que aquesta presenta defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 3 dies hàbils.

Així mateix l’eventual falsedat en allò declarat per les empreses licitadores en la declaració responsable pot donar lloc a la causa de prohibició de contractar amb el sector públic previst en l’article 71.1.e) de la LCSP.

Aquest requeriment s’efectuarà mitjançant notificació electrònica a través de l’e-NOTUM, integrat a la Plataforma de Serveis de Contractació Pública, d’acord amb la clàusula 11 d’aquest plec.

L’aportació de documentació es durà a terme a través de la funcionalitat que a aquest efecte té l’eina Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

18.-  DECISIÓ DE NO ADJUDICAR EL CONTRACTE

No obstant l’anterior i de conformitat al previst en l’article 152 de la LCSP, l’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores i a la Comissió Europea, quan el contracte hagi estat anunciat en el DOUE, abans de la formalització del contracte.

També podrà desistir del procediment, abans de la formalització del contracte, notificant-t’ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació.
En ambdós supòsits es compensarà a les empreses licitadores per les despeses en què hagin incorregut fins a un màxim de 100€.

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.

19.-  ADJUDICACIÓ DEL CONTRACTE

Un cop presentada la documentació a què fa referència la clàusula 16, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, dins del termini de cinc dies hàbils següents a la recepció de dita documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil del contractant. 

Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció, en el termini de 10 dies hàbils des de la notificació de l’adjudicació.

La resolució d’adjudicació del contracte es notificarà a les empreses licitadores, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte

20.-  FORMALITZACIÓ DEL CONTRACTE

De conformitat al previst a l’article 153 LCSP, el contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura, constituint aquest document títol suficient per accedir a qualsevol registre públic. La formalització del contracte és requisit indispensable per poder iniciar la seva execució.

El contractista podrà sol·licitar que el contracte s’elevi a escriptura pública, en quin cas les despeses que s’originin seran a càrrec del contractista.

La formalització del contracte haurà de tenir lloc dins el termini de 15 dies hàbils següents a aquell en que es realitzi la notificació de l’adjudicació als licitadors i candidats.

Quan per causes imputables a l’adjudicatari no s’hagués formalitzat el contracte dins el termini indicat se li exigirà l’import del 3% del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s’hagués constituït, a més aquest fet pot donar lloc a declarar a l’empresa en prohibició de contractar, d’acord amb l’article 71.2.b LCSP.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula 16, essent aplicables els terminis previstos en els apartats anteriors.

El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

La formalització d’aquest contracte, juntament amb el contracte, es publicarà en un termini no superior a 15 dies després del seu perfeccionament en el perfil de contractant.

21.-  EXECUCIÓ I SUPERVISÓ DE LA CONCESSIÓ
El contracte s’executarà amb subjecció al que estableixin les seves clàusules, els plecs i conforme amb les instruccions que en la seva interpretació doni a l’empresa o empreses contractistes la persona responsable del contracte a la qual es refereix la clàusula vint-i-sisena d’aquest plec.

22.-  CONDICIONS ESPECIALS D´EXECUCIÓ

De conformitat amb el previst a l’article 28.2 de la LCSP en relació amb el 202.2 del mateix text legal, es considera oportú incloure al contracte les següents condicions especials d’execució:

· Elaborar i promoure un cop a l’any una sessió de sensibilització mediambiental en relació a la generació i producció d’energia, d’acord amb l’objectiu d’una transició energètica que promogui l’autogeneració i cap a fonts de menor densitat energètica.

· En el cas de contractar tasques de manteniment no tècniques de la instal·lació promoure la contractació de persones amb especials dificultats d’inserció en el mercat laboral.

23.-  OBLIGACIONS CONTRACTUALS 


1. Obligacions del concessionari

A més de les obligacions generals derivades del règim jurídic del contracte, són obligacions del concessionari les següents:

· Portar directament l'explotació de la instal·lació fotovoltaica comunitària.

· El concessionari, abans de la posada en funcionament de la instal.lació fotovoltaica, haurà de subscriure una assegurança de responsabilitat civil per cobrir possibles danys a tercers i al domini públic derivats de l´explotació, gestió i manteniment de la instal.lació fotovoltaica, per un valor mínim de 150.000 euros. Aquesta assegurança garantirà la protecció davant reclamacions per danys, materials o econòmics, que puguin sorgir durant la gestió, explotació i manteniment de la instal.lació.  

El concessionari haurà de presentar a l´Ajuntament la documentació que acrediti la contractació i vigència de l´assegurança de responsabilitat civil, i notificar a l´Ajuntament qualsevol canvi en les seves condicions.

· El concessionari està obligat a obtenir les llicències i les autoritzacions establertes en la legislació aplicable que resultin precises per a l'execució del contracte, comptant, en tot cas, amb l'autorització prèvia de l'òrgan de contractació.

· El concessionari haurà de prestar el servei i explotació de la instal·lació fotovoltaica comunitària de forma regular i continuada, tret que l'Ajuntament decideixi tancar les instal·lacions per alguna causa justificada en la qual es faci inviable l'obertura.

· La concessió serà a risc i ventura del concessionari pel que no serà procedent cap tipus d'indemnització per causes adverses.

· El manteniment de totes les instal·lacions que formen part del servei objecte de la concessió des de l’inici fins que finalitzi la concessió.

· Les obligacions establertes en el present plec de clàusules administratives particulars en relació amb l'adscripció de mitjans personals i materials a l'execució del contracte.

· El compliment estricte de les mesures de seguretat i salut previstes en la normativa vigent i en el pla de seguretat i salut.

· El pagament dels salaris als treballadors i la seva retenció d'IRPF, si s’escau, així com l'abonament puntual de les quotes corresponents a la Seguretat Social.

· Compliment del percentatge de socis que tinguin subministrament elèctric a la distància màxima que marqui la normativa vigent en cada moment.

· Comptar amb una plataforma de gestió d'autoconsum que garanteixi la correcta distribució i monitorització de l'energia generada.

· Gestionar i justificar qualsevol subvenció o ajuda econòmica que rebi per a la gestió de la instal·lació, assegurant la seva correcta aplicació i compliment dels requisits establerts pels organismes finançadors.

· Complir amb totes les obligacions fiscals i tributàries derivades de la cessió i explotació de la instal·lació fotovoltaica, així com garantir la transparència en la gestió econòmica del projecte i rendir comptes periòdicament a l'Ajuntament. 

· Responsabilitzar-se del manteniment integral de la instal·lació fotovoltaica durant tot el període de vigència de la concessió. Aquest manteniment inclourà tant les accions preventives com les correctives necessàries per assegurar el correcte funcionament i l'eficiència de la instal·lació.

· L’adjudicatària està obligat a rendir comptes a l’Ajuntament de Sant Joan de les Abadesses de manera periòdica, assegurant la transparència en la gestió de la instal·lació fotovoltaica i la correcta distribució de l’energia generada.

2. Obligacions de l’Ajuntament

·   LLiurar al concessionari, en el termini màxim de deu dies des de la formalització del contracte, les instal·lacions objecte del contracte.

· Mantenir a l'adjudicatari en el gaudi pacífic de les instal·lacions durant el temps de durada del contracte. 

· Subscriure una assegurança que cobreixi els possibles danys a l´estructura de la coberta del pavelló d´esports i als components de la instal.lació fotovoltaica, garantint la protecció dels actius municipals. Aquesta assegurança haurà d'incloure cobertures contra incendis, fenòmens meteorològics, danys estructurals, i altres riscos que puguin afectar la integritat de la instal·lació i la coberta.

3. Obligacions ètiques 

Els licitadors assumeixen les obligacions següents:

· Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes i, en general, tractar els usuaris seguint els principis del bon comerciant.

· No realitzar accions que posin en risc l’interès públic en l’àmbit del contracte o de les prestacions a licitar.

· Denunciar les situacions irregulars que es puguin presentar en els processos de contractació pública o durant l’execució dels contractes.

· Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).

En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista està obligat a posar-ho en coneixement de l´òrgan de contractació. 

· Respectar els acords i les normes de confidencialitat.

· A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

4. Obligacions en matèria de protecció de dades 

L’empresa contractista, en relació amb les dades personals a les quals tingui accés amb ocasió del contracte, s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

Per això, entre les seves obligacions, L’adjudicatària haurà de:

a) Designar un responsable del tractament de dades que asseguri el compliment de les normatives i gestioni les sol·licituds dels usuaris

b) Tenir un registre d'activitats de tractament que detalli les dades personals recollides, la seva finalitat i les mesures de seguretat implementades.

c) L’adjudicatària haurà de realitzar, inicialment, una anàlisi de riscos o una avaluació d'impacte, si és necessari, per identificar i mitigar els riscos associats al tractament de dades personals.

L’adjudicatària haurà d'informar sobre el tractament de dades que es realitzarà i obtenir el consentiment explícit de les persones autoconsumidores per a aquests fins. 

A més, haurà de garantir l'exercici dels drets d'accés, rectificació, supressió, limitació, portabilitat i oposició de les dades personals, mitjançant l'establiment d'un procediment clar i accessible.

L’ adjudicatària haurà de signar el corresponent contracte d'encarregat del tractament amb els proveïdors amb accés a dades de les persones autoconsumidores.

L’adjudicatària haurà d'implementar mesures tècniques i organitzatives adequades per garantir la seguretat de les dades personals i prevenir accessos no autoritzats, pèrdues o destruccions. Entre elles:

· Ús de tècniques de xifrat per protegir les dades personals durant la transmissió i emmagatzematge. 

· Implementació de controls d'accés que limitin l'accés a les dades personals únicament a persones autoritzades. 

· Realització d'auditories periòdiques de seguretat per identificar i corregir possibles vulnerabilitats en els sistemes d'informació.

L’adjudicatària haurà de tenir un pla de resposta a incidents i bretxes de seguretat que garanteixi la gestió eficient i ràpida de qualsevol incident relacionat amb la protecció de dades: 

· Obligació de notificar a l'Ajuntament i a l'Agència Espanyola de Protecció de Dades (AEPD) qualsevol bretxa de seguretat que afecti les dades personals, dins de les primeres 72 hores. 

· Desenvolupament d'un pla de contingència que inclogui procediments de resposta a incidents i recuperació de dades. 

· Presentació d'un informe detallat sobre qualsevol incident de seguretat, les mesures preses per resoldre'l i les accions implementades per prevenir futurs incidents.

5. Altres obligacions

L’ adjudicatari s’obliga a facilitar la informació següent:

· Facilitar a l’Ajuntament de Sant Joan de les Abadesses informació establerta per la Llei 19/2014, de 29 de desembre, de transparència, accés a la informació pública i bon govern, i qualsevol d’altra que li sigui requerida d’acord amb la normativa vigent.

· Comunicar a l’Ajuntament de Sant Joan de les Abadesses les possibles situacions de conflicte d’interessos o d’altres anàlogues de les què tingui coneixement que afectin, directa o indirectament, a la present contractació i puguin posar en risc l’interès públic.

Per conflicte d’interessos s’entén qualsevol situació en la què el personal al servei de l’òrgan de contractació, que a més participi en el desenvolupament del procediment de licitació o pugui influir en el seu resultat, tingui directa o indirectament un interès financer, econòmic o personal que pugui semblar que compromet la seva imparcialitat i independència en el context de l’esmentat procediment de licitació.

· No celebrar cap acord amb altres operadors econòmics que, en el marc de la present contractació, no respectin els principis de lliure mercat i de concurrència competitiva, -se de realitzar cap pràctica col·lusòria.

· Abstenir-se de realitzar, fomentar, proposar o promoure qualsevol mena de pràctica corrupta que afecti o pugui afectar la relació contractual en els termes previstos en el Codi Penal vigent en cada moment.

24.-  DRETS DEL CONCESSIONARI

Esdevenen drets del concessionari el següents:

· Utilitzar el bé de domini públic local objecte de concessió fins a la seva extinció.

· Rebre de l’Ajuntament de Sant Joan de les Abadesses la col·laboració necessària pel que fa a la gestió i correcte funcionament de les instal·lacions.

· El títol de la concessió no es pot transmetre a un tercer. Només és possible la seva transmissió a una altra entitat amb el mateix objecte, prèvia autorització de l’ajuntament i sempre que es pugui comprovar que es mantenen les circumstàncies que motiven la concessió administrativa.

· Rebre la indemnització corresponent en el cas de rescat anticipat de la concessió, conforme a allò previst a l’article 100 d) LPAP.

· Rebre dels serveis tècnics municipals l’assessorament tècnic necessari per portar a terme les actuacions de manteniment.

25.-  INFRACCIONS I SANCIONS

1. Penalitats

L’Ajuntament de Sant Joan de les Abadesses podrà imposar sancions al concessionari per incompliment de les obligacions previstes en aquest plec tal com es determina en l’article 62 del RPEL.

Els incompliments de les obligacions del contractista es classifiquen en lleus, greus i molt greus, ponderant la gravetat de la falta, la incidència o reiteració de la mateixa, la quantificació dels danys produïts i el benefici obtingut per part del concessionari.

Es consideren infraccions molt greus:

a) L'incompliment de les obligacions essencials del concessionari, d’acord amb allò previst en aquest plec.

b) La falta de pagament del cànon o de qualsevol altre concepte tingut en compte en aquest plec.

c) Les negligències greus en el manteniment de les instal·lacions, edifici i/o accessos que ocasionin perjudicis a l’administració o bé als usuaris.

d) Les actuacions que provoquin danys en el domini públic ocupat, quan el seu import superi els 100.000 euros. 

e)  L´execució d´obres, treballs o altres actuacions no autoritzades en el domini públic ocupat, quan produeixin alteracions irreversibles en el mateix. 

f) Tot el que tingui caràcter d’infracció molt greu a la normativa general tributària o de seguretat social; la normativa general laboral o sobre riscos laborals, pla de seguretat i salut en les prestacions; sobre medi ambient; o sobre confidencialitat i protecció de dades personals.

g) Incompliment de les normes sanitàries o ambientals o incompliment de les ordres de l'òrgan de contractació, dictades per evitar situacions insalubres, perilloses, molestes per veïnat o els mateixos treballadors.

h) Haver realitzat dues infraccions greus en el transcurs d’un any.

Es consideren infraccions greus:

a) Les obligacions de caràcter no essencials previstes als plecs que regeixen el contracte.

b) L´incompliment de la normativa general sobre les matèries definides a l´apartat anterior que no constitueixin caràcter de molt greu. 

c) Les actuacions que provoquin danys en el domini públic ocupat, quan el seu import superi els 10.000€ i no superi els 100.000€.

d) La retenció dels béns reversibles una vegada extingit el títol que legitima la seva ocupació.

e) Haver realitzat tres faltes lleus en el transcurs d’un any.

Es consideren infraccions lleus:

a) Qualsevol incompliment formal o material en el compliment del que prescriu aquest plec de condicions, sempre que no causin perjudicis directes de caràcter econòmic.

b) La desconsideració individual i puntual cap als usuaris.

c) Les actuacions que provoquin danys en el domini públic ocupat quan el seu import no superi els 10.000€.

d) L’incompliment del deure de conservar en bon estat el bé de domini públic concedit i les instal·lacions i construccions existents.

2. Import de les sancions 

L’import de les sancions seran:

-  Per les infraccions lleus fins a 250€
-  Per les infraccions greus de 251€ a 1.000€
-  Per les infraccions molt greus de 1.001 a 2.500€

Es considerarà com a circumstància atenuant, que permetrà reduir la sanció econòmica a la meitat, la correcció per part de l’infractor de la situació creada per la comissió de la infracció en el termini que assenyali el corresponent requeriment. Amb independència de la sanció, quan es produeixin danys al domini públic o a les instal·lacions i no sigui motivats per situacions fortuïtes o de força major, l’ajuntament podrà exigir la restauració dels elements malmesos.

3. Procediment per imposar les sancions 

En la tramitació de l’expedient, a proposta del responsable del contracte, es donarà audiència al contractista perquè pugui formular al·legacions i, prèvia emissió dels informes pertinents, l’òrgan de contractació emetrà la seva resolució.

Els imports de les penalitats que s’imposin es faran efectius mitjançant la deducció de les quantitats que, en concepte de pagament, s’hagin d’abonar a l’empresa contractista, o sobre la garantia que, si s’escau, s’hagués constituït, quan no es puguin deduir els pagaments esmentats.

Quan l'abonament de l'import de les multes no quedi cobert en la seva totalitat mitjançant la deducció dels pagaments o bé de la garantia definitiva, l'Ajuntament podrà utilitzar els mitjans d'execució forçosa previstos en la Llei 39/2015, d’1 d’octubre, de procediment administratiu comú de les administracions públiques.

Les sancions que es puguin imposar per les infraccions que es regulen en aquest títol no impedeixen, si la infracció ocasiona danys i perjudicis a l'Ajuntament, que aquest pugui exigir la indemnització corresponent, i fer-ho, si escau, per via de constrenyiment.

26.-  RESPONSABLE DEL CONTRACTE I SEGUIMENT DE LA CONCESSIÓ

Es designa responsable del contracte, amb les funcions previstes a l’article 62 LCSP, a l´alcalde-president de l´Ajuntament de Sant Joan de les Abadesses. 

El responsable del contracte no podrà, en cap cas, ni per compte propi ni d’altri, intervenir en aquest procés de contractació com a licitador.

En qualsevol cas, la impossibilitat d’intervenció abastarà les persones jurídiques en quin capital d’aquell o el seu cònjuge, convivents i/o descendents sobre els que tinguin representació legal ostentin una participació en el seu capital superior al 10% i/o en siguin administradors.

En concret, ostentarà les funcions següents:

- Realitzar el seguiment de les seves obligacions d´execució en els termes acordats en el contracte. 

- Verificar l´efectiu compliment de les obligacions de l´adjudicatari en matèria social, fiscal i mediambiental, i en relació amb els subcontractistes, si s´escau, així com el compliment de les obligacions establertes en el contracte que suposin l´aportació de documentació o la realització de tràmits de tipus administratiu. 

- Promoure les reunions que resultin necessàries a fi de solucionar qualsevol incident que sorgeixi en l'execució de l'objecte del contracte, sense perjudici de la seva resolució per l'òrgan de contractació pel procediment contradictori que estableix l'article 97 del Reglament General de la Llei de Contractes de les Administracions Públiques.

- Donar al concessionari les instruccions oportunes per assegurar l'efectiu compliment del contracte en els termes pactats, que seran immediatament executives quan puguin afectar la seguretat de les persones o quan la demora en la seva aplicació pugui implicar que reporten inútils posteriorment en funció del desenvolupament de l'execució del contracte; en els altres casos, i en cas de mostrar la seva disconformitat l'adjudicatari, resoldrà sobre la mesura a adoptar l'òrgan de contractació, sense perjudici de les possibles indemnitzacions que puguin procedir.

- Proposar la imposició de penalitats per incompliments contractuals.

- Informar en els expedients de reclamació de danys i perjudicis que hagi suscitat l'execució del contracte.

27.-  EXTINCIÓ DE LA CONCESSIÓ 

La concessió s’extingirà per les causes següents:

· Per venciment del termini.
· Per desaparició del bé sobre el que ha estat atorgada.
· Per desafectació del bé.
· Per renúncia del concessionari.
· Per revocació de la concessió.
· Per resolució judicial.

A més a més es podrà extingir per les causes següents:

· Extinció de la personalitat jurídica de la Comunitat energètica.
· Rescat de la concessió.
· Mutu acord.
· Falta de pagament del cànon.
· Incompliment greu de les obligacions del titular de la concessió, declarat per l’òrgan que va atorgar la concessió.

Seran considerats incompliments greus de les obligacions del titular de la concessió, els següents: 

· Falta de sol.licitud i obtenció de les corresponents llicències municipals i d´altres administracions públiques per a l´exercici i explotació de l´activitat. 
· L’incompliment de les finalitats socials de la Comunitat energètica.
· Realitzar de forma reiterada alguna de les infraccions qualificades com a greu molt greu.
· No aportar o falsejar dades requerides per l’ajuntament.
· No atendre, amb diligència, la conservació del domini públic i de les instal·lacions, desatenent els requeriments que a tal efecte siguin formulats per l’ajuntament.

L’extinció de la concessió per alguna d’aquestes causes no comportarà el dret a indemnització al concessionari.

Acordada la resolució/extinció del contracte sense que el concessionari deixi lliures les instal·lacions, podrà acordar-se d’ofici el seu llançament (art. 62.1.l) RD336/1988).

28.-  DESPESES A CÀRREC DEL CONCESSIONARI  

El concessionari estarà obligat al pagament de tots els impostos, taxes, arbitris o gravàmens de qualsevol classe producte de la seva activitat a les instal·lacions objecte d’aquesta concessió, sense perjudici dels drets que tingui reconegut pel seu objecte social.

Les instal·lacions finançades o no pel concessionari revertiran a favor de l’Ajuntament en finalitzar el termini de la concessió, en perfecte estat de conservació i funcionament sense que tingui dret a cap tipus d’indemnització, per considerar-se que el seu valor s’ha amortitzat. 

El titular de la concessió podrà retirar tots els béns, mobles i elements existents que no estiguin units de forma fixa a l’immoble, que haguessin estat aportats pel concessionari, sempre i quan no comportin cap tipus de deteriorament de les instal·lacions.

Almenys tres mesos abans de la finalització del termini contractual i, en conseqüència, abans de la reversió, l’administració adoptarà les disposicions encaminades a què el lliurement dels béns es verifiqui en els condicions convingudes. L’ajuntament designarà els tècnics per inspeccionar l’estat en què es troben les instal·lacions, ordenant a la vista dels resultats de la inspecció tècnica, l’execució de les obres i treballs de reparació i reposició que s’estimin necessaris per mantenir les instal·lacions en les condicions previstes. Les obres i treballs de reparació o reposició aniran a càrrec del concessionari.

No obstant, el concessionari estarà obligat a posar en coneixement als serveis tècnics municipals qualsevol irregularitat que provoqui un deteriorament de l´immoble o la instal.lació, i conseqüentment, una reversió d´aquestes en condicions no acceptables per l´Ajuntament. 


30.-  RESCAT DE LA CONCESSIÓ 

L’Ajuntament es reserva el dret de deixar sense efectes i resoldre la concessió administrativa abans del seu venciment, si així ho justifiquen circumstàncies sobrevingudes d’interès públic. En aquest supòsit el concessionari serà rescabalat únicament del dany emergent, mai del lucre cessant.

El desallotjament del concessionari s’haurà de produir de forma simultània al pagament de la indemnització, si s’escau, per part de l’ajuntament al concessionari.

No obstant l’anterior, el concessionari no serà rescabalat quan el rescat derivi de l’incompliment de les obligacions contractuals.

Dins els límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives següents:

· Interpretació del contracte.
· Resoldre els dubtes que ofereixi el seu compliment.
· Modificar el contracte per raons d’interès públic
· Declarar la responsabilitat imputable al contractista arran de l’execució del contracte.
· Suspendre l’execució del contracte.
· Acordar la resolució del contracte i determinar els efectes d’aquesta.

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

32.-  RÈGIM D´INVALIDESA

1) Règim de recursos.

Els actes de preparació i d’adjudicació, i els adoptats en relació amb els efectes, la modificació i l’extinció d’aquest contracte, són susceptibles del recurs administratiu ordinari que correspongui, d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d´1 d´octubre, del procediment administratiu comú de les administracions públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la Jurisdicció contenciosa administrativa. 

Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

2) Règim d’invalidesa

Aquest contracte està sotmès al règim d’invalidesa previst en els articles 38 a 43 de la LCSP.

3) Jurisdicció competent

L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, la modificació i l’extinció d’aquest contracte.


Sant Joan de les Abadesses, 25 de juny de 2024







ANNEX 1
DECLARACIÓ RESPONSIBLE DE COMPLIMENT DE LES CONDICIONS ESTABLERTES LEGALMENT PER A CONTRACTAR AMB L´ADMINSTRACIÓ



El Sr./La Sra.	amb
NIF  núm.  ............................,  en  nom  propi  /representant  legal  de  l’empresa .................................................................................................................., en qualitat de ............................................................................., amb NIF núm ……………………… I domiciliada a .............................................,Carrer ………………………………………, ,núm. .........., (telèfon núm. ................................i correu electrònic ………………………………………..), opta a la contractació relativa a la licitació de la concessió de l´ús de la coberta del Pavelló municipal d´esports per a la gestió, explotació i manteniment de la instal.lació fotovoltaica existent en aquesta coberta. Expedient número X2024001374.

 DECLARA RESPONSABLEMENT:

· Que les facultats de representació que ostenta són suficients i vigents (si s’actua per representació); que reuneix totes i cadascuna de les condicions establertes legalment i no incorre en cap de les prohibicions per contractar amb l’Administració previstes als articles 65 a 97 de la LCSP.

· Que es troba al corrent del compliment de les obligacions tributàries i amb la Seguretat Social.

· Que autoritzo l’òrgan de contractació a obtenir directament dels òrgans administratius competents les dades o documents registrals i els relatius a les obligacions tributàries i amb la Seguretat Social que es requereixin per procedir, si escau, a l’adjudicació del contracte.

· Que està inscrit en el Registre de Licitadors de la Generalitat de Catalunya (RELI) i/o en el Registre Oficial de Licitadors i Empreses Classificades de l’Estat (ROLECE) i que totes les dades i documentació que hi figura mantenen la seva vigència i no han estat modificades.

· SI
· NO

· Que disposa de l’habilitació empresarial o professional, així com la capacitat per contractar d’acord amb la clàusula 12 del PCAP:

· Comunitat energètica sense ànim de lucre, de conformitat al previst en l’article 6.1.j de la Llei 24/2013 del sector elèctric.
· Com a mínim, la comunitat energètica, disposa de 30 socis en el que el 50% d’aquests socis i/o membres son titulars de subministrament elèctric en una edificació situada en un radi de 2000m a la zona d’instal·lació de les plaques fotovoltaiques, de conformitat al previst en el RDL 14/2022, o el límit que es pugui establir a la normativa vigent en cada moment.
· L’objecte d’aquest contracte està inclòs en l’objecte social dels estatuts d’aquestes comunitats energètiques.
· No està incursa en cap de les prohibicions de contractar que es recullen en l´art. 71 LCSP, la qual cosa poden acreditar per qualsevol dels mitjans establerts en l´art. 85 LCSP. 
· Que la Comunitat energètica està inscrita en algun registre oficial en qualsevol de les formes que permeti la legislació vigent ( associació, fundació, cooperativa o alguna altre forma jurídica). 

· Que compleix amb tots els deures que en matèria preventiva estableix la Llei 31/1995, de 8 de novembre, de prevenció de riscos laborals i que disposa dels recursos humans i tècnics necessaris per fer front a les obligacions que puguin derivar-se del Reial Decret 171/2004, de 30 de gener, pel qual es desenvolupa l’article 24 de la Llei 31/1995, en matèria de coordinació d’activitats empresarials.

· Que no ha celebrat cap acord amb altres operadors econòmics destinats a falsejar la competència en l’àmbit d’aquest contracte i que no coneix cap conflicte d’interessos vinculat a la seva participació en aquest procediment de contractació.

· Que, en cas que es tracti d’empresa estrangera, es sotmet a la jurisdicció dels Jutjats i Tribunals espanyols.

· Que la plantilla de l’empresa està integrada per un nombre de persones treballadores amb discapacitat no inferior al 2% o que s’ha adoptat alguna de les mesures alternatives previstes en la legislació vigent.

· SI
· NO
· NO obligat per normativa

· Que l’empresa disposa d’un pla d’igualtat d’oportunitats entre les dones i els homes.

· SI
· NO
· NO obligat per normativa

· Que reuneix algun/s dels criteris de desempat previstos en el PCAP.

· SI
· NO

· Respecte l’Impost sobre el valor afegit (IVA) l’empresa:

· Està subjecte a l’IVA.
· Està no subjecte o exempt de l’IVA i són vigents les circumstàncies que donaren lloc a la no-subjecció o l’exempció.

· Respecte l’Impost d’Activitats Econòmiques (IAE) l’empresa:

· Està subjecta a l´IAE
· Està no subjecta o exempt de l´IAE i són vigents les circumstàncies que donaren lloc a la no-subjecció o l´exempció. 

· Que, en cas que el licitador tingui intenció de concórrer en unió temporal d’empreses, declara:

· SI té intenció de concórrer en unió temporal d’empreses:
(indiqueu noms i circumstàncies dels integrants i la participació de cadascun, així com l’assumpció del compromís de constituir-se formalment en unió temporal en cas de resultar adjudicataris)

· NO té intenció de concórrer en unió temporal d’empreses.

· Es designa com a persona/es autoritzada/es per a rebre l’avís de les notificacions, comunicacions i requeriments per mitjans electrònics a :
Persona 1
Persona/es autoritzada/es*	DNI

Correu electrònic professional*	Mòbil Professional


Persona 2
Persona/es autoritzada/es*	DNI

Correu electrònic professional*	Mòbil Professional

       *Camps obligatoris

Si l’adreça electrònica o el número de telèfon mòbil facilitats a l’efecte d’avís de notificació, comunicacions i requeriments quedessin en desús, s’haurà de comunicar la dita circumstància, per escrit, a l’Ajuntament de Sant Joan de les Abadesses per tal de fer la modificació corresponent o revocar l’autorització de notificació electrònica.

El licitador/contractista declara que ha obtingut el consentiment exprés de les persones a qui autoritza per a rebre notificacions, comunicacions i requeriments d´aquesta contractació, per tal que l´Ajuntament de Sant Joan de les Abadesses pugui facilitar-les al servei e-Notum a aquests efectes. 

· Que, en el cas que formulin ofertes empreses vinculades, el grup empresarial al què pertanyen és:
(Indicar a quin grup empresarial pertany i les empreses que el composen)


· Que, cas de resultar proposat com a adjudicatari, es compromet a aportar la documentació assenyalada en la clàusula 16 del PCAP.

· Declarar com a confidencials els documents següents: (indicar els documents).







Lloc i Data	Signatura





















ANNEX 2
DECLARACIÓ EN RELACIÓ A LES GARANTIES EN EL TRACTAMENT DE DADES DE CARÀCTER PERSONAL 



El Sr./La Sra.	amb
NIF  núm.  ............................,  en  nom  propi  /representant  legal  de  l’empresa .................................................................................................................., en qualitat de ............................................................................., amb NIF núm ……………………… I domiciliada a .............................................,Carrer ………………………………………, ,núm. .........., (telèfon núm. ................................i correu electrònic ………………………………………..), assabentat/da de les condicions exigides per a optar a la contactació relativa a la licitació de la concessió de l´ús de la coberta del Pavelló municipal d´esports per a la gestió, explotació i manteniment de la instal.lació fotovoltaica existent en aquesta coberta. Expedient número X2024001374.


DECLARA

Que l’empresa licitadora que representa té la capacitat per aplicar, les mesures tècniques i organitzatives apropiades per garantir i acreditar que el tractament de dades de caràcter personal s’efectua de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals, amb la normativa de desenvolupament i d’acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.”).

ANNEX 3
PROPOSICIÓ RELATIVA ALS CRITERIS AVALUABLES DE FORMA AUTOMÀTICA 




El Sr./La Sra. .............................................................................................................................amb
NIF  núm.  ............................,  en  nom  propi  /representant  legal  de  l’empresa .................................................................................................................., en qualitat de ............................................................................., amb NIF núm ……………………… I domiciliada a .............................................,Carrer ………………………………………, ,núm. .........., (telèfon núm. ................................ i correu electrònic ………………………………………..), assabentat/da de les condicions exigides per a oprtar a la contractació relativa a la licitació de la concessió de l´ús de la coberta del Pavelló municipal d´esports per a la gestió, explotació i manteniment de la instal.lació fotovoltaica existent en aquesta coberta (Expedient número X2024001374), es compromet a portar-lo a terme amb subjecció al plec de clàusules administratives particulars, que accepta íntegrament i fa les proposicions següents: 

Proposició econòmica:

En aquest sentit els licitadors podran millorar el cànon a abonar a l’Ajuntament, previst en la clàusula 7 del PCAP
 (Els licitadors han d’escollir l’opció, que si és el cas, vulguin oferir)

	% Cessió addicional
	kWp equivalents
	

	Cessió a l’Ajuntament de Sant Joan de les Abadesses d’un 19,56% addicional de la producció energètica 
	11
	

	Cessió a l’Ajuntament de Sant Joan de les Abadesses d’un 21,34% addicional de la producció energètica 
	12
	

	Cessió a l’Ajuntament de Sant Joan de les Abadesses d’un 23,12% addicional de la producció energètica 
	13
	

	Cessió a l’Ajuntament de Sant Joan de les Abadesses d’un 24,9% addicional de la producció energètica 
	14
	

	Cessió a l’Ajuntament de Sant Joan de les Abadesses d’un 26,68% addicional de la producció energètica 
	15
	



Altres criteris de valoració automàtics:

Es puntuarà el màxim de socis i/o membres que formin part de la comunitat energètica que siguin titulars de subministrament elèctric en una edificació situada dins del radi de 2000m a la zona d’instal·lació de les plaques fotovoltaiques. 
(Els licitadors han d’escollir l’opció, que si és el cas, vulguin oferir)


	De 41 a 45 socis
	

	De 46 a 50 socis 
	

	De 51 a 55 socis 
	

	De 56 a 60 socis
	

	Més de 60 socis
	




Aquest extrem s´acreditarà en el moment de presentar la documentació prèvia a l´adjudicació, de conformitat amb el que preveu la clàusula setzena. 

ANNEX 4
TRACTAMENT DE DADES PERSONALS DELS LICITADORS PER PART DE L´AJUNTAMENT DE SANT JOAN DE LES ABADESSES

D’acord amb l’art. 13 del Reglament europeu 2016/679, de 27 d’abril, relatiu a la protecció de les persones físiques pel que respecta al tractament de dades personals i la lliure circulació d’aquestes dades, s’informa a la contractista i al seu personal:

	Activitat de tractament
	Contractació

	Responsable del tractament
	Ajuntament de Sant Joan de les Abadesses
NIF: P1717700G
Adreça: Plaça Major, 3, 17860 de Sant Joan de les Abadesses

	
	Dades de contacte per a consultes, queixes, exercici de drets i comentaris relacionats amb la protecció de dades: dpd@santjoandelesabadessesl.cat

	Finalitat del tractament
	Gestió i tramitació els contractes del sector públic dels òrgans i unitats administratives de l’Ajuntament de Sant Joan de les Abadesses

	Temps de conservació
	Les dades seran conservades durant el temps previst a la normativa de procediment administratiu, de contractació pública i d’arxiu històric.

	Legitimació del tractament
	Compliment d’obligacions contractuals de conformitat a la Llei 9/2017, de
8 de novembre, de Contractes el Sector Públic i consentiment de les persones afectades.
Així mateix, les imatges dels treballadors de l’empresa contractista durant l’execució del contracte seran tractades per al control de les obligacions de seguretat de les dependències i edificis de l’Ajuntament de Sant Joan de les Abadesses

	Destinataris de cessions o transferències
	No s’han previst cessions més enllà de les previstes per la llei fiscal. Pel que fa a les imatges podran ser cedides als Cossos i Forces de Seguretat No s’ha previst cap transferència internacional de dades de les dades
subministrades.

	Drets de les persones interessades
	Es poden exercir els drets d’accés, rectificació, supressió i portabilitat de les seves dades, i la limitació o oposició al seu tractament a través del mail dpd@santjoandelesabadesses.cat o presencialment a les oficines del Registre de l’Ajuntament de Sant Joan de les Abadesses, adjuntant document acreditatiu de la seva identitat. 

	
	Sense perjudici de qualsevol altre recurs administratiu o acció judicial, tot interessat tindrà dret a presentar una reclamació davant d'una autoritat de control, en aquest cas, l’ACPD.

	
Origen de les dades
	Les dades personals tractades procedeixen del propi interessat o del seu representant legal, Administracions Públiques i registres Públics.




